તમે ક્યારેય એવા સાધુ વિશે સાંભળ્યું છે જે આધ્યાત્મિક જ્ઞાન આપવાની સાથે સાથે સર્ફિંગની પણ કળા શીખવવા માટે જાણીતા હોય. મૂળ અમેરિકાના જેક્શનવિલેના રહેવાસી જેક હેનબર એવા જ એક સ્વામી છે જે પોતાની સર્ફિંગની કલા અન્યોને શીખવે છે. જેટલી સરળતાથી તે દરિયાના મોજા પર સર્ફિંગ કરે છે તેટલી જ સરળતાથી ઈન્ટરનેટ સર્ફિંગ પણ કરે છે. છેલ્લાં 50 વર્ષથી સર્ફિંગની દુનિયામાં સક્રિય જેક હવે 'સર્ફિંગ સ્વામી' તરીકે જાણીતા છે. વર્ષ 1972માં તેમણે પારંપરિક ભારતીય આધ્યાત્મના ચિંતનમાં હાથ અજમાવવાનું વિચાર્યું અને તે સમયથી તેઓ સર્ફિંગની દુનિયામાં સમાઈ ગયા. સર્ફિંગ ભારતમાં હજી એટલું લોકપ્રિય નથી અને જેક આ માન્યતાને બદલવાનો સંકલ્પ ધરાવે છે. જેક માટે એ વાત અસ્વિકાર્ય છે કે ભારત જેવા દેશમાં જ્યાં સૌથી મોટી તટરેખા છે ત્યાં વિવિધ ઋતુઓમાં સર્ફિંગ કરવાની સુવિધા આપે તેવા અનેક સ્થળ છે છતાં રહેવાસીઓ સર્ફિંગની સંસ્કૃતિથી સાવ અજાણ છે.